# Анхис

### от Уикипедия, свободната енциклопедия

Анхис (гр. Ανχίσης) в древногръцката митология според Аполодор е син на Капис и Темиста (дъщеря на троянския цар Ил, син на Трос) или Йеромнема (наяда, дъщеря на речния бог Simois). Той е баща на Еней (Илиада, II, 820; Аполодор, III, 12, 2; Диодор Сикул IV, 75, 5) от Афродита. Според Аполодор е баща и на Лир. Според различните версии е или беден овчар или принц. Анхис пасял стадата си в гората Ида. Веднъж докато бил там му се явила Афродита, под образа на смъртна девойка. На раздяла му казала, че ще му роди син - Еней и след пет години ще дойде да му го даде завинаги, но му забранила да казва на когото и да е за тайната им връзка (Омир IV 53-291). По време на Троянската война, Анхис бил изнесен от горящия град на гръб от своя син Еней, понеже не можел да се движи сам. (Виргилий, "Енеида" II, 699-723). Според една от версиите Анхис бил осакатен, защото докато бил пиян веднъж се похвалил на своите приятели за връзката си с Афродита. Зевс чул и го поразил с мълния. Анхис починал по пътя за Италия, според едни източници в Аркадия, в планината Анхисия, където показвали неговата могила, наравно с древния храм на Афродита (Павзаний VIII 12, 8), а според други - в южна Италия или Сицилия. Еней по-късно посетил Хадес, за да види отново своя баща в Елисейските полета.

## [редактиране] Източници

- Омир. Илиада II, 819-21; V, 260-73; XX, 215-40
- Аполодор. Митологическа библиотека III, 12, 2
- Аполодор. Епитом V, 21
- Овидий. Метаморфози XIII, 623-42; XIV, 82-119.

Взето от „http://bg.wikipedia.org../../../%D0%B0/%D0%BD/%D1%85/%D0%90%D0%BD%D1%85%D0%B8%D1%81.html“.

Категории: Древногръцки герои | Троянска война | Римска митология

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Español
- Suomi
- Français
- Furlan
- Galego
- Italiano
- Latina
- Nederlands
- Polski
- Português
- Русский
- Svenska